2016. gada 14. jūnijā Noteikumi Nr. 379

Rīgā (prot. Nr. 29 37. §)

**Grozījumi Ministru kabineta 2007. gada 13. februāra noteikumos Nr. 120 "Labības sēklaudzēšanas un sēklu tirdzniecības noteikumi"**

Izdoti saskaņā ar

Sēklu un šķirņu aprites likuma

2. panta 1. punkta "a" apakšpunktu un

17. panta piekto daļu

1. Izdarīt Ministru kabineta 2007. gada 13. februāra noteikumos Nr. 120 "Labības sēklaudzēšanas un sēklu tirdzniecības noteikumi" (Latvijas Vēstnesis, 2007, 28. nr.; 2009, 133. nr.; 2010, 115., 164. nr.; 2013, 158. nr.) šādus grozījumus:

1.1. svītrot 15. punktu;

1.2. svītrot IV nodaļas nosaukumā vārdus "un šķirnes sējumu reģistrācija";

1.3. svītrot 22. punkta otro teikumu;

1.4. svītrot 23.4. apakšpunktu;

1.5. papildināt 31.1.1. apakšpunktu aiz vārda "augu" ar vārdu "vārpu";

1.6. svītrot 41., 42., 43., 44., 45. un 46. punktu;

1.7. izteikt 57. punktu šādā redakcijā:

"57. Visu kategoriju sēklām noteiktais mitruma saturs:

57.1. griķiem nedrīkst pārsniegt 16,5 procentus, bet, uzglabājot griķu sēklas neventilējamās metāla tvertnēs, – 15 procentus;

57.2. pārējām sugām nedrīkst pārsniegt 15 procentus, bet, uzglabājot pārējo sugu sēklas neventilējamās metāla tvertnēs, – 14 procentus;

57.3. var būt lielāks, nekā norādīts šo noteikumu 57.1. vai 57.2. apakšpunktā, ja sēklu sertifikāts tiek izsniegts uz vienu mēnesi vai trijiem mēnešiem saskaņā ar šo noteikumu 97. punktu.";

1.8. aizstāt 86. punktā vārdus "un izsniedz sēklaudzētāju un sēklu tirgotāju reģistrācijas apliecības" ar vārdiem un skaitli "šo noteikumu 48. punktā minētajā reģistrā";

1.9. izteikt 88. punktu šādā redakcijā:

"88. Valsts augu aizsardzības dienests piecu darbdienu laikā pēc šo noteikumu [87. punktā](http://likumi.lv/ta/id/279044-kartupelu-seklaudzesanas-un-seklas-kartupelu-tirdzniecibas-noteikumi#p6) minēto dokumentu saņemšanas nosūta personai paziņojumu par iesnieguma saņemšanu un tā izskatīšanas termiņu. Ja persona iesniedz visus dokumentus un tie atbilst šo noteikumu prasībām, personu reģistrē reģistrā. Ja persona neiesniedz visus dokumentus vai tajos norādītā informācija neatbilst šo noteikumu prasībām, personu nereģistrē.";

1.10. papildināt noteikumus ar 88.1punktu šādā redakcijā:

"88.1 Ja Valsts augu aizsardzības dienests mēneša laikā pēc visu šo noteikumu 87. punktā minēto dokumentu saņemšanas nav informējis personu par tās reģistrāciju vai par atteikumu to reģistrēt, uzskata, ka persona reģistrā ir reģistrēta, piemērojot Brīvas pakalpojumu sniegšanas likumā paredzēto noklusējumu.";

1.11. svītrot 89.1. un 89.2. apakšpunktu;

1.12. izteikt 89.5. apakšpunktu šādā redakcijā:

"89.5. savā tīmekļvietnē ievieto informāciju par reģistrētajām personām, norādot nosaukumu, adresi un tālruņa numuru juridiskai personai un vārdu, uzvārdu un tālruņa numuru fiziskai personai, kā arī darbības veidu.";

1.13. papildināt noteikumus ar 89.1 punktu šādā redakcijā:

"89.1 Valsts augu aizsardzības dienests pēc personas pieprasījuma elektroniska vai papīra dokumenta formā izsniedz reģistrācijas apliecību atbilstoši šo noteikumu [19. pielikumam](http://likumi.lv/ta/id/279044-kartupelu-seklaudzesanas-un-seklas-kartupelu-tirdzniecibas-noteikumi#piel2).";

1.14. izteikt 90. punktu šādā redakcijā:

"90. Valsts augu aizsardzības dienests pieņem lēmumu par personas reģistrācijas anulēšanu, ja:

90.1. reģistrētā persona ir iesniegusi iesniegumu par reģistrācijas anulēšanu;

90.2. ir atkārtoti konstatēta šo noteikumu [VII, VII1, VIII, X](http://likumi.lv/ta/id/279044-kartupelu-seklaudzesanas-un-seklas-kartupelu-tirdzniecibas-noteikumi#n10) vai [XI nodaļā](http://likumi.lv/ta/id/279044-kartupelu-seklaudzesanas-un-seklas-kartupelu-tirdzniecibas-noteikumi#n11) minēto prasību neievērošana un par to ir sagatavots attiecīgs akts;

90.3. ir konstatēts, ka reģistrētā persona ir izslēgta no komercreģistra.";

1.15. izteikt 90.5punktu šādā redakcijā:

"90.5 Valsts augu aizsardzības dienests triju darbdienu laikā pēc šo noteikumu 90.3punktā minētā iesnieguma saņemšanas izdara izmaiņas reģistrā.";

1.16. izteikt 97.3. un 97.4. apakšpunktu šādā redakcijā:

"97.3. trīs mēneši:

97.3.1. sēklām, kas invadētas ar dzīvām ērcēm (21 gab./kg un vairāk) vai citiem dzīviem sēklu kaitēkļiem, kuri bojā sēklas to glabāšanas laikā;

97.3.2. griķu sēklām, ja mitruma saturs ir no 16,6 līdz 18 procentiem, bet, uzglabājot griķu sēklas neventilējamās metāla tvertnēs, – no 15,1 līdz 16,5 pro­centiem;

97.3.3. pārējo sugu sēklām, ja mitruma saturs ir no 15,1 līdz 16,5 pro­centiem, bet, uzglabājot pārējo sugu sēklas neventilējamās metāla tvertnēs, – no 14,1 līdz 15,5 procentiem;

97.4. viens mēnesis:

97.4.1. griķu sēklām, ja mitruma saturs pārsniedz 18 procentus, bet, uzglabājot sēklas neventilējamās metāla tvertnēs, – 16,5 procentus;

97.4.2. pārējo sugu sēklām, ja mitruma saturs pārsniedz 16,5 procentus, bet, uzglabājot sēklas neventilējamās metāla tvertnēs, – 15,5 procentus.";

1.17. papildināt informatīvo atsauci uz Eiropas Savienības direktīvām ar 5. un 6. punktu šādā redakcijā:

"5) Komisijas 2015. gada 29. oktobra Īstenošanas direktīvas (ES) 2015/1955, ar ko groza I un II pielikumu Padomes Direktīvai 66/402/EEK par graudaugu sēklu tirdzniecību;

6) Komisijas 2016. gada 3. marta Īstenošanas direktīvas (ES) 2016/317, ar ko attiecībā uz sēklu iepakojumu oficiālo etiķeti groza Padomes Direktīvu 66/401/EEK, 66/402/EEK, 2002/54/EK, 2002/55/EK, 2002/56/EK un 2002/57/EK.";

1.18. papildināt 1. pielikumu ar 8. un 9. punktu šādā redakcijā:

|  |  |
| --- | --- |
| "8. Starp miežu hibrīdu bāzes sēklu sējumiem, ja tiek izmantota citoplazmatiskā vīrišķā sterilitāte | 100 m |
| 9. Starp miežu hibrīdu sertificētu sēklu sējumiem, ja tiek izmantota citoplazmatiskā vīrišķā sterilitāte | 50 m" |

1.19. aizstāt 1. pielikuma 1. piezīmē vārdu un skaitli "un 5." ar skaitļiem un vārdu "5., 8. un 9.";

 1.20. papildināt 3. pielikuma 6. punkta ievaddaļu aiz vārda "miežu" ar vārdiem "(kuri iegūti, izmantojot metodi, kas nav citoplazmatiskā vīrišķā sterilitāte)";

1.21. papildināt 3. pielikumu ar 7. punktu šādā redakcijā:

"7. Miežu hibrīdu bāzes sēklu un sertificētu sēklu ražošanai, izmantojot citoplazmatisko vīrišķo sterilitāti, tiek noteiktas šādas prasības:

7.1. sējumam pēc komponentiem ir pietiekama identitāte un tīrība;

7.2. augu skaits, kuri, vizuāli novērtējot, tiek atzīti par tipam neatbilstošiem, nedrīkst pārsniegt šādus rādītājus:

7.2.1.  0,1 % – uzturētāja līnijai un atjaunojošajai līnijai un 0,2 % – citoplazmatiskās vīrišķās sterilitātes sievišķajam komponentam sējumu bāzes sēklu iegūšanai;

7.2.2.  0,3 % – atjaunojošajai līnijai un citoplazmatiskās vīrišķās sterilitātes sievišķajam komponentam un 0,5 % gadījumos, kad citoplazmatiskās vīrišķās sterilitātes sievišķais komponents ir vienkāršs hibrīds, sējumu sertificētu sēklu iegūšanai;

7.3. sievišķā komponenta vīrišķās sterilitātes līmenis ir vismaz 99,7 %, ja sējumu izmanto bāzes sēklu iegūšanai, un 99,5 %, ja sējumu izmanto sertificētu sēklu ražošanai;

7.4. sertificētu sēklu var ražot, audzējot sievišķo sterilo komponentu maisījumā ar vīrišķo sterilo komponentu, kur vīrišķais komponents atjauno auglību;

7.5. šķirnes tīrība sertificētai sēklai, kas iegūta, izmantojot citoplazmatisko vīrišķo sterilitāti, ir 85 %, citi piemaisījumi, izņemot atjaunojošo līniju, nepārsniedz 2 %. To nosaka pēcpārbaudē kontrollauciņos;

7.6. sēklām netiek piešķirta sertificētas sēklas (C) kategorija līdz pozitīvu rezultātu saņemšanai no pēcpārbaudes kontrollauciņiem par bāzes sēklas (B) kategorijas atbilstību šo noteikumu prasībām un par identitāti un tīrību atbilstoši komponentiem raksturīgajām īpašībām, tostarp vīrišķajai sterilitātei.";

1.22. papildināt 6. pielikuma nosaukumu un tekstu aiz vārda "augu" ar vārdu "vārpu";

1.23. svītrot 8. un 9. pielikumu;

1.24. papildināt 15. pielikuma A sadaļu ar 3.1punktu šādā redakcijā:

"3.1 Oficiāli piešķirtais sērijas numurs.";

1.25. papildināt 16. pielikumu ar 2.1punktu šādā redakcijā:

"2.1 Oficiāli piešķirtais sērijas numurs.";

1.26. papildināt 17. pielikuma A sadaļu ar 2.1punktu šādā redakcijā:

"2.1 Oficiāli piešķirtais sērijas numurs.";

1.27. papildināt 17. pielikuma B sadaļu ar 1.1punktu šādā redakcijā:

"1.1 Izsniegto etiķešu oficiāli piešķirtie sērijas numuri."

2. Šo noteikumu 1.18., 1.19. un 1.21. apakšpunkts stājas spēkā 2016. gada 1. jūlijā.

3. Šo noteikumu 1.24., 1.25., 1.26. un 1.27. apakšpunkts stājas spēkā 2017. gada 1. aprīlī.

Ministru prezidents Māris Kučinskis

Zemkopības ministra vietā –

finanšu ministre Dana Reizniece-Ozola